|  |  |  |  |  |
| --- | --- | --- | --- | --- |
| Atelocerados / Traqueados*Atelocerata* / *Tracheata*

|  |  |  |
| --- | --- | --- |
|  |  |  |
| Esquerda, *Scutigera coleoptrata* (***Myriapoda***)Dererita, *Lucanus cervus* (***Hexapoda***)  |

 |
|  |
| Clasificación científica |
| 

|  |  |
| --- | --- |
| Superreino: | Eukaryota |
| Reino: | Animalia |
| Subreino: | Eumetazoa
*Bilateria**Protostomia* |
| Superfilo: | Ecdysozoa |
| Filo: | Arthropoda |

 |
| Superclases |
| * *Hexapoda*
* *Myriapoda*
 |

O dos **atelocerados** (*Atelocerata*) é un clado de artrópodos proposto por algúns autores para incluír os hexápodos (insectos e algúns pequenos taxons relacionados) e os miriápodos (milpés, cempés, e taxons similares), pero que exclúe aos crustáceos e os quelicerados (como os arácnidos e os xifosuros).

Descrición sumaria
------------------

Trátase dunha amplísima agrupación de artrópodos que comprende a todos os que respiran por traqueas, para distinguilos dos crustáceos, que respiran mediante branquias.

Terminoloxía
------------

O nome *Tracheata* é un termo antigo, orixinalmente proposto por Ernst Haeckel en 1866 para agrupar os arácnidos, os miriápodos e os insectos.

O termo foi redefinido en 1893 por Reginald Innes Pocock para excluír os arácnidos.

O nome *Atelocerata* foi proposto en primeiro lugar por Richard Heymons en 1901,

Ambos os nomes, *Atelocerata* e *Tracheata*, considéranse hoxe como equivalentes ou sinónimos.

Status discutido
----------------

*Véxase tamén**:* Pancrustáceos.
O status dos atelocerados como clado válido discútese hoxe debido a varios estudos de filoxenia molecular. Algúns autores viron recentemente aos crustáceos como máis estreitamente relacionadas cos hexápodos que cos miriápodos. De ser isto certo, entón os caracteres compartidos polos hexápodos e os miriápodos, pero non polos crustáceos, deben de ser o resultado dunha evolución converxente dalgúns destes prupos, ou a unha perda secundaria nos crustáceos.

### Filoxenia

Baixo o punto de vista filoxenetico os atelocerados serían unha das dúas pólas nas que se divide o clado do mandibulados (*Mandibulata*), que comprende os crustáceos e que se distingue do que integra aos quelicerados e aos trilobites. Pero cómpre sinalar que sobre a árbore filoxenética dos mandibulados opóñense dúas interpretacións controvertidas.

A primeira, baseada en análises de filoxenia molecular, agrupa as superclases dos hexápodos e dos crustáceos no clado dos pancrustáceos, distinguíndoo do clado que comprende aos miriápodos.


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| *Euarthropoda* | 

|  |  |
| --- | --- |
|. | *Chelicerata* |
|   |
| *Mandibulata* | 

|  |  |
| --- | --- |
|. | *Myriapoda* |
|   |
| *Pancrustacea* | 

|  |  |
| --- | --- |
|. | *Hexapoda* |
|   |
|. | *Crustacea* |
|   |

 |
|   |

 |
|   |

 |
|   |

A segunda, baseada nas relacións morfolóxicas, os grupos das superclases dos hexápodos e os miriápodos sitúanse no subfilo dos atelocerados *Atelocerata* ou **traqueados**, distinguíndoos dos crustáceos:


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| *Euarthropoda* | 

|  |  |
| --- | --- |
|. | *Chelicerata* |
|   |
| *Mandibulata* | 

|  |  |  |  |  |  |  |  |
| --- | --- | --- | --- | --- | --- | --- | --- |
| *Tracheata* | 

|  |  |
| --- | --- |
|. | *Myriapoda* |
|   |
|. | *Hexapoda* |
|   |

 |
|   |
|. | *Crustacea* |
|   |

 |
|   |

 |
|   |

Notas
-----

1. 1 2 3 4  Koenemann, Stefan; Jenner, Ronald A.; Hoenemann, Mario; Stemme, Torben; von Reumont, Björn M. (2010). "Arthropod phylogeny revisited, with a focus on crustacean relationships" (PDF). *Arthropod Structure & Development* **39** (2-3): 88–110. PMID 19854296. doi:10.1016/j.asd.2009.10.003.
2. ↑  Richard Heymons (1901). "Die Entwicklungsgeschichte der Scolopender". *Zoologica* (Sttutgart: Erwin Nägele ed.) **33**: 1–244, tables i–viii. doi:10.5962/bhl.title.1587.
3. ↑  Cook, C. E; Yue, Q.; Akam, M. (2005). "Mitochondrial genomes suggest that hexapods and crustaceans are mutually paraphyletic". *Proceedings of the Royal Society B: Biological Sciences* **272** (1569): 1295–1304. PMC 1564108. PMID 16024395. doi:10.1098/rspb.2004.3042.
4. ↑  Guillaume Lecointre & Hervé Le Guyader (2006). *The Tree of Life: A Phylogenetic Classification*. Harvard University Press. ISBN 978-0-674-02183-9.
5. ↑  Maximilian J. Telford & Richard H. Thomas (1995). "Demise of the Atelocerata?". *Nature* **376** (6536): 123–124. doi:10.1038/376123a0.
6. ↑  Rota-Stabelli, Omar; Campbell, Lahcen (22 de xaneiro de 2011). "A congruent solution to arthropod phylogeny: phylogenomics, microRNAs and morphology support monophyletic Mandibulata". *Proceedings of the Royal Society of London B: Biological Sciences* (en inglés) **278** (1703): 298–306. doi:10.1098/rspb.2010.0590. Consultado o 7 de decembro de 2016.

Véxase tamén
------------

### Outros artigos

* Pancrustáceos
* Artrópodos
* Crustáceos
* Hexápodos
* Insectos

### Ligazóns externas

* Sistemática y filogenia de Artrópodos: Estado de la cuestión con énfasis en análisis de datos moleculares en *Bol. S.E.A*. nº **26**, 1999 : 197—212 *(en castelán)*. Consultada o 7 de decembro de 2016.

|  |  |
| --- | --- |
| Control de autoridades | 
* Wd: Q1112116
* MAG: 2776064425
* NKC: ph216306

 |